טום הולנדר

תומאס אנתוני "טום" הוֹלַנדֶר (באנגלית: Thomas Anthony "Tom" Hollander; נולד ב-25 באוגוסט 1967), הוא שחקן בריטי ממוצא יהודי. מוכר מתפקידיו בסרטים "אניגמה", "פארק גוספורד", "מרגלי קיימברידג'", "גאווה ודעה קדומה" ו"שודדי הקאריביים".

ביוגרפיה
הולנדר נולד בבריסטול שבממלכה המאוחדת. אביו הוא צאצא של יהודים מצ'כיה שהתנצרו לזרם הקתולי, ואימו ממשפחה נוצרית ממוצא אנגלי. גדל באוקספורד שבאוקספורדשייר. הוא התחנך בבתי הספר "דראגון סקול" ואחר כך ב"אבינגדון סקול". למד בסלוויין קולג' שבקיימברידג' והרבה להשתתף מחוץ לתוכנית הלימודים בפעילויות התיאטרון באוניברסיטת קיימברידג'.
בעודו בקיימברידג' ביים חברו לספסל הלימודים, סם מנדס, הצגות אחדות בהשתתפותו בין השאר הפקה של "סיראנו דה ברז'ראק" שזכתה לשבחי הביקורת. עם סיום לימודיו לא התקבל לבית ספר למשחק אך בכל זאת המשיך לעבוד בתיאטרון.

ב-1992 זכה הולנדר בפרס איאן צ'ארלסון על הופעתו בהצגה "The Way of the World" בתיאטרון ליריק האמרסמית' בלונדון. ב-1997 היה מועמד לפרס בשנית על תפקידו במחזה "מבקר המדינה". והמחזה "בלאטיקוס אומינוס דומינה".

הולנדר הופיע בתפקידים רבים בקולנוע ובטלוויזיה. בין היתר בסדרה הקומית "פשוט נהדרת", בסרט "מרתה, פרנק, דניאל ולורנס", סדרת הדרמה "רעיות ובנות" על פי ספרה של אליזבת גסקל, סרטו של רוברט אלטמן גוספורד פארק, ובסרט הטלוויזיה הנסיך האבוד בתפקיד המלך ג'ורג' החמישי. על תפקידו בסרט גאווה ודעה קדומה בכיכובה של קירה נייטלי קבל את פרס המבקרים של לונדון ופרס הקולנוע של העיתון "איבנינג סטנדרד". בסדרה "מרגלי קיימברידג'", העוסקת בחייהם של חברי רשת קיימברידג', גילם את דמותו של המרגל גאי ברג'ס.

הולנדר מרבה לעבוד עם השחקנים מייקל גמבון וביל ניי והוא חבר קרוב של ג'יימס פיורפוי. אף על פי שהוא מרבה להופיע כשחקן אופי מוערך וזכה בפרסים, עדיין מלגלגים בסרטים על קומתו הנמוכה.

בשנים 2006 ו-2007 השתתף הולנדר בחלק השני והשלישי של סדרת סרטי שודדי הקריביים. הופעתו האחרונה על הבמה הייתה במחזה " Landscape with Weapon" מאת ג'ו פנהול בתיאטרון המלכותי הלאומי. כמו כן הופיע בסדרה "אנשי הצללים" של רשת TNT.

ב-2010 יצר הולנדר יחד עם התסריטאי ג'יימס ווד את הסדרה הקומית "כבוד הכומר" (). בסדרה מגלם הולנדר את הדמות הראשית של הכומר אדם סמולבון, שעובר מקהילה כפרית לנהל כנסייה גדולה בלונדון. ב-2011 הסדרה זכתה בפרס באפטה כסיטקום הטוב ביותר. עונה שנייה של הסדרה שודרה ב-2011.

בשנת 2017 שיחק בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין, וכן שיחק בסרט "לנשום". 

בשנת 2018 שיחק בדרמה הביוגרפית "רפסודיה בוהמית" שביים בריאן סינגר.

הולנדר חי בנוטינג היל שבלונדון.

פילמוגרפיה
 שנה שם שם באנגלית תפקיד הערות 1981 ג'ון דאימונד John Diamond ג'אס סרט טלוויזיה 1993 Sylvia Hates Sam חבר סרט קצר הארי Harry ג'ונתן סדרת טלוויזיה (19 פרקים) 1994 מילנר Milner בן מילנר סרט טלוויזיה 1995 The Bill או'לירי סדרת טלוויזיה (בפרק "Getaway") 1996 בזכות האם Some Mother's Son פרנסוורת' פשוט נהדרת Absolutely Fabulous: Absolutely Not! פאולו סדרת טלוויזיה (2 פרקים) הנחישות מנצחת True Blue סם פיטרסון 1997 Gobble פיפסקוויק סרט טלוויזיה 1998 מרתה, פרנק, דניאל ולורנס Martha - Meet Frank, Daniel & Laurence דניאל חדרי שינה Bedrooms and Hallways דארן 1999 The Clandestine Marriage סר ג'ון אוגלבי רעיות ובנות Wives and Daughters אזסבורן המלי סדרת טלוויזיה (4 פרקים) 2000 The Announcement בן מייבי בייבי Maybe Baby יואן פרוקליימר 2001 אניגמה Enigma לוג'י ניקולס ניקלבי The Life and Adventures of Nicholas Nickleby מר מנטליני סרט טלוויזיה Lawless Heart ניק פארק גוספורד Gosford Park אנתוני מרדית 2002 מכתבי אהבה Possession יואן 2003 הנסיך האבוד The Lost Prince המלך ג'ורג' החמישי סרט טלוויזיה מרגלי קיימברידג' Cambridge Spies גאי ברג'ס מיני סדרה (4 פרקים) זכה בפרס FIPA 2004פיקדילי ג'ים Piccadilly Jim וילי פרטרידג' The Hotel in Amsterdam לורי סרט טלוויזיה לונדון London טי אס אליוט סרט טלוויזיה המין היפה Stage Beauty סר פיטר ליליי פאפארצי Paparazzi לאונרד קלארק ליברטין The Libertine Etherege היה מועמד לפרס הקולנוע הבריטי העצמאי 2005 קומנדו חתונה Bridezillas מספר סדרת טלוויזיה (בפרק "Korliss and Noelle") גאווה ודעה קדומה Pride & Prejudice מר קולינס פרס הקולנוע הבריטי של האיבנינג סטנדרד 2006 פרס של טיפשים The Darwin Awards הנרי Land of the Blind מקסימיליאן השני שודדי הקאריביים: תיבה של איש מת Pirates of the Caribbean: Dead Man's Chest קוטלר בקט שנה מופלאה A Good Year צ'רלי ויליס Rabbit Fever טוד בסט אבא אמריקאי  קולות סדרת טלוויזיה (5 פרקים; מ-2006 ועד 2009) 2007 שודדי הקאריביים: תיבה של איש מת Pirates of the Caribbean: At World's End קולטר בקט משחק וידאו שודדי הקאריביים: סוף העולם Pirates of the Caribbean: At World's End קולטר בקט אנשי הצללים The Company אדריאן פילבי מיני סדרה (6 פרקים) אליזבת': עידן הזהב Elizabeth: the Golden Age סר אמיאס פולט קיפאון Freezing ליאון סדרת טלוויזיה (3 פרקים) 2008 The Meant to Be's סרט טלוויזיה ג'ון אדמס John Adams המלך ג'ורג' השלישי מיני סדרה (בפרק "Reunion") Headcases דייוויד קמרון סדרת טלוויזיה מבצע ואלקירי Valkyrie קולונל היינץ בראנדט 2009 בסוד העניינים In the Loop סיימון פוסטר היה מועמד לפרס הקולנוע הבריטי העצמאיהסוליסט The Soloist גרהם קליידון רומנטיקנים נואשים Desperate Romantics ג'ון רסקין סדרת טלוויזיה (6 פרקים) גרייסי!  מונטי בנקס The Thick of It קאל ריצ'רדס סדרת טלוויזיה (פרק 1) 2010 Legally Mad סטיבן פרל סרט טלוויזיה כבוד הכומר Rev הכומר אדם סמולבון סדרת טלוויזיה קומית (6 פרקים) הסדרה זכתה בפרס באפט"א כסיטקום הטוב ביותר לשנת 2011.הולנדר היה מועמד לפרס לשחקן הטוב ביותר בקומדיה. Away We Stay סרט קצר Any Human Heart אדוארד, דוכס וינדזור 2011 האנה Hanna אייזקס 2012 Whole Lotta Sole ג'יימס באטלר ללא קרדיט Byzantium מורה ללא קרדיט 2013 כל הזמן שבעולם About Time הארי Ambassadors הנסיך מארק סדרת טלוויזיה (פרק 1) The Voorman Problem וורמן סרט קצר 2014 משורר בניו יורק A Poet in New York דילן תומאס סרט טלוויזיהמועדון הפרעות The Riot Club ג'רמי וילרס 2016 מנהל הלילה The Night Manager לאנס "קורקי" קורקורן פרס באפט"א לטלוויזיה לשחקן המשנה הטוב ביותר דוקטור ת'ורן Doctor Thorne דוקטור ת'ורן 2017 טאבו Taboo ד"ר ג'ורג' צ'לומונדלי קדחת הצבעונים Tulip Fever ד"ר סור לנשום Breathe בלוגס ודייוויד בלייקר (תפקיד כפול של תאומים) 2018 רפסודיה בוהמית Bohemian Rhapsody ג'ים ביץ' מוגלי: אגדת הג'ונגל Mowgli טבאקי מלחמה פרטית A Private War שון ראיין 2019 בפטיסט Baptiste אדוארד סטארטון ספין אוף לסדרה "הנעדר" 2020 אנחנו Us דאגלס פיטרסן סדרת טלוויזיה (4 פרקים) 2021 קינגס מן: ההתחלה The King's Man ג'ורג' החמישי / וילהלם השני / ניקולאי השניפלאמלים Extinct צ'ארלס דרווין דיבוב טירה לחג המולד A Castle for Christmas מר דונטלי 2022 הילד, החפרפרת, השועל והסוס The Boy, the Mole, the Fox and the Horse החפרפרת דיבוב; סרט אנימציה קצר של אפל TV פלוס 2022–הווה תיק איפקרס The Ipcress File רב-סרן דאלבי סדרת טלוויזיה הלוטוס הלבן The White Lotus קוונטין תפקיד ראשי (עונה 2); 7 פרקים 2024 אויבות: קפוטה נגד הנשים Feud: Capote vs. The Swans טרומן קפוטה תפקיד ראשי; 8 פרקים

 מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2024)
 מועמד פרס סטלייט לשחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה (2025) 2025 מפלצת: סיפורו של אד גיין Monster: The Ed Gein Story אלפרד היצ'קוק TBA Iris  קמרון מקינטייר סדרה עתידית של Sky Max

קישורים חיצוניים

 על טום הולנדר באתר ה-BBC

הערות שוליים

קטגוריה:שחקני קולנוע וטלוויזיה אנגלים
קטגוריה:חברי התיאטרון המלכותי הלאומי
קטגוריה:אנגלים ממוצא יהודי-צ'כי
קטגוריה:בריטים שנולדו ב-1967